Armantas Vitkauskas

**Armantas Vitkauskas** (g. 1989 m. kovo 23 d.) – Lietuvos futbolininkas, vartininkas. 

## Karjera
### FK Sūduva
Baigė Marijampolės futbolo mokyklą ir nuo 2007 m. rungtyniavo „Sūduvos“ klube. 

### FK Žalgiris
Prieš 2012 m. sezoną pasirašė kontraktą su Vilniaus „Žalgiriu“. Buvo kviečiamas ir į Lietuvos U-21 rinktinę.

2017 m. pabaigoje sutartis su Vilniaus „Žalgiriu“ baigėsi ir nebuvo pratęsta.

### Rumunija: Kiažnos „Concordia“
2018 m. pirmoje pusėje atstovavo Rumunijos aukščiausioje lygoje žaidžiančią „CS Concordia Chiajna“. Per pusmetį A.Vitkauskas „Chiajna“ gretose sužaidė dvejas rungtynes, o pasibaigus Rumunijos futbolo sezonui, sugrįžo į Lietuvą.

### FK Žalgiris
Nuo 2018 m. antros pusės vėl tapo FK Žalgiris žaidėju. Po 2019 m. A lygos sezono pranešta, kad su žaidėju baigėsi sutartis ir ji nebuvo pratęsta. A lygoje 2019 m. vartus gynė 13 kartų, tačiau paskutinį kartą rungtyniavo birželio mėnesį. Į komandą atvykęs Martinas Berkovecas tapo pagrindiniu vartininku.

### FK Kauno Žalgiris
2019 m. gruodžio mėn. pranešta, kad žaidėjas tapo FK Kauno Žalgiris nariu. 2020 m. A lygos sezoną pradėjo kaip pagrindinis „Kauno Žalgirio“ vartininkas, tačiau futbolininkas patyrė traumą ir spėjo sužaisti vos dvejas rungtynes.

### FK Riteriai
2021 m. sausio mėn. tapo pirmuoju FK Riteriai naujoku. 2021 m. A lyga sezonas žaidėjui klostėsi sėkingai: per 25 rungtynes praleido 22 įvarčius, o dešimt kartų jis savo vartus išlaikė „sausus“. Rudens periodu per devynerias rungtynes net šešis kartus išlaikė „sausus“ vartus.

2021 m. gruodžio 1 d. pranešta apie sutarties pratęsimą.

2022 m. gruodžio mėn. pasirašyta nauja sutartis. Žaidė visas 90 minučių visose 36 rungtynėse.

2023 m. gruodžio 18 d. tapo žinoma, kad vartininkas sudarė naują sutartį su „Riterių“ klubu. 

2025 m. sausio 29 d. paskelbta, kad futbolininkas paliko klubą.

### Gargždų „Banga“
2025 m. sausio 30 d. tapo žinoma, kad futbolininkas atstovaus Gargždų „Bangai“.

2025 m. spalio 26 d. debiutavo A lygos rungtynėse prieš FK Riteriai. Susitikimas baigėsi lygiosiomis 2–2. Tai buvo vienintelės rungtynės 2025 m. sezone, kai gynė Bangos vartus.

2025 m. gruodžio 22 d. paskelbta, kad futbolininkas lieka „Bangos“ klube.

### Trenerio karjera
2025 m. lapkričio mėn. įgijo UEFA B vartininkų trenerio licenciją.

## Statistika
; A lygos statistika

Spalvų reikšmės: 
: Ekipa žaidė A lygoje;

## Lietuvos rinktinė
2008 m. vasarą Armantas pagrindinėje Sūduvos sudėtyje galutinai nukonkuravo Saulių Klevinską ir tapo pagrindiniu ekipos vartininku. Žaisdamas už savo klubą Vitkauskas sugebėjo atkreipti ir Lietuvos rinktinės trenerių dėmesį. Taigi būdamas vos 19 metų gavo kvietimą į rinktinės stovyklą. Buvo kviečiamas į Lietuvos U-19 rinktinę 2006–2008 m., tačiau taip joje ir nedebiutavo. Sužaidė tris rungtynes Lietuvos U-21 sudėtyje. Debiutas vilkint Lietuvos vyrų rinktinės marškinėlius įvyko 2008 m. lapkričio 22 d. draugiškose rungtynėse prieš Estijos rinktinę. Daugiau rungtynių rinktinėje neteko žaisti, paskutinį kartą buvo kviestas į rinktinę 2013 m.

## Pasiekimai
**[[FK Sūduva]]**
* LFF taurės laimėtojas: 2008–2009 m.
* LFF Supertaurės laimėtojas: 2009 m.

**[[FK Žalgiris Vilnius]]**
* LFF taurės laimėtojas: 2011–2012 m., 2012–2013 m., 2013–2014 m., 2014–2015 m., 2015–2016 m., 2016, 2018 m.
* LFF Supertaurės laimėtojas: 2013 m., 2014 m., 2015 m., 2016 m., 2017 m.
* A Lygos laimėtojas: 2013 m., 2014 m., 2015 m., 2016 m.
* A Lygos antros vietos laimėtojas: 2012, 2017, 2018 m.

; su FK Kauno Žalgiris
* A lygos bronzos medaliai: 2020 m.

; Su FK Riteriai 
*  **Pirmos lygos nugalėtojas (1):** 2024 m.

**Individualūs pasiekimai**
* Geriausias LFF Supertaurės rungtynių žaidėjas: 2009 m.
* Geriausias LFF taurės finalo žaidėjas: 2012 m.

## Išnašos

## Nuorodos
* toplyga.lt svetainė
* SOCERWAY
* Transfeermarkt
* lietuvosfutbolas.lt
* Globalsportsarchive